Polaj amaskomunikiloj favore raportis pri la ĵusa apero de la klasika sciencfikcia romano Solaris en Esperanto. Ni petis la tradukinton Przemysław Wierzbowski klarigi, kial gravas havi tiun verkon en Esperanto, kvankam ĝi jam aperis en kvardeko da aliaj lingvoj.
#000001
– Ni kontaktis la krakovan Fondaĵon de Lem kaj proponis eldoni du verkojn: la ne-sciencfikcian, malpli konatan Hospitalon de la Transfiguriĝo kaj ĝuste Solaris. La posedantoj de la aŭtorrajtoj proponis, ke ni komence elektu unu libron, prefere malpli konatan, por elprovi la kvaliton de la entrepreno. Fine ni sukcesis konvinki ilin, ke tamen valoras komenci la aventuron per la plej fama, mondkonata beletraĵo – ja Solaris estis tradukita en pli ol 40 lingvojn, eldonita pli ol 300 fojojn – kaj en la estonteco, eble, daŭrigi tion per serio de pliaj Lem-aĵoj.
#000005
Pri kio temas la libro, se entute eblas tion koncize klarigi?
#000006
– Cent kelkdek jarojn antaŭ la romano-intrigo oni malkovris la titolan planedon de du-stela sistemo, kies orbito estas nenature stabila. La surfacon kovras oceano, kiu kapablas konstrui plej diversajn, gigantajn, efemerajn, malfacile klaseblajn kreaĵojn. La disĉiploj de la nova scienco, solaristiko, provante kompreni kaj science difini la naturon de Solaris, formulas foje ridindajn, foje verŝajnajn, sed neniam pruvitajn teoriojn, kiuj amase okupas la bibliotekojn. Unu el la solaristoj estas la psikologo Kris Kelvin, sendita al la Stacio ŝvebanta super la planedo por esplori kio okazas ĉe la tieaj sciencistoj. Baldaŭ la okazaĵoj superas lian imagon.
#000008
– La romano eldonita antaŭ 60 jaroj estis revolucia por la sciencfikcio. Ĝi prezentis la plej originalan bildon de eksterterulo, tiel fremda por nia civilizacio, ke verŝajne neniel komprenebla. Lem vortigas la motivon, kiun poste li plurfoje uzos en siaj beletraĵoj: siaspecan fatalon de la homa raso, fizike kaj mense limigita, kaj rezulte nekapabla atingi la ĉiaman celon – kompreni aŭ konkeri la mondon.
#000009
Kiu estas la eldonejo? Kia estas la eldonkvanto?
#000010
– La libron eldonis Bjalistoka Esperanto-Societo en kvanto de 350 ekzempleroj. La libron jam eblas mendi en la retejo de Bjalistoka Esperanto-Societo, kaj baldaŭ ĝi aperos en la oferto de UEA.
#000011
Tiu libro jam aperis en multaj lingvoj, kial laŭ vi gravas havi ĝuste ĝin ankaŭ en Esperanto?
#000012
– Klasika sciencfikcio nesufiĉe ofte estas eldonata en Esperanto. Tiu ĝenro, kiun foje maljuste oni trovas malpli valora ol la aliajn, abundas je elstaraj literaturaĵoj – ne nur distraj, sed profetaj kaj konsciigaj. Por montri kaj al neesperantistoj, kaj al ni mem, ke la artefarita lingvo estas taŭga por ĉiaj verkoj, necesas ilin tradukadi. Solaris en Esperanto sendube havos ian popularigan efikon por Esperanto, la libron mendas kolektantoj de Lem-aĵoj el multaj landoj, kaj en ilia medio nia eldono iom post iom iĝas konata.
#000013
– Pri nia renkontiĝo dediĉita al la libro tre favore raportis amasinformiloj bjalistokaj kaj tutlandaj. Solaris estas eldonita kun la oficiala emblemo de la Jaro de Lem, kaj troviĝos en la listo de kontribuoj por la solenaĵoj de la 100-jariĝo. Neesperantistoj, kiuj la enhavon malfacile povus taksi, ĝenerale aprezis la ideon eldoni nian plej faman sciencfikciaĵon ”en la lingvo de Zamenhof, parolata en la tuta mondo”.
#000017
– Fine mi ŝatus danki al ĉiuj, kiuj donacis alilingvajn eldonojn de Solaris ebligante fari ekspozicion, kiuj partoprenis la dimanĉan prezenton de la libro kaj legis fragmentojn, kaj fine al la trio da provlegantoj: Tomasz Chmielik kaj Stano Belov, kiujn mi konsultis esperantigante la verkon, kaj aparte Ionel Oneţ, kiu estante ĉiam je mia dispono faris multajn bonajn proponojn pri la traduko.
#000019
La libro aspektas ege bela!
#000024
Tiu ĝenro, kiun foje maljuste oni trovas malpli valora ol la aliajn, abundas je elstaraj literaturaĵoj – ne nur distraj, sed profetaj kaj konsciigaj.
#000025
Kiel preskaŭ dumviva ŝatanto de sciencfiksio, mi ĝojas renkonti ĉi tiujn vortojn. Estas ege bone, ke la klasikaĵo tiel elstara finfine aperis Esperante. Domaĝas nur, ke la eldonkvanto estas tiom malgranda. Ve, tio ankoraŭfoje substrekas nesufiĉecon de tio, kion ni faras por nia lingvo...
#000026
Kaj al tiuj, kiuj aprezas "elstarajn literaturaĵojn, profetajn kaj konsciigajn", endas konatiĝi ankaŭ kun verkoj de Ivan Efremov, legeblaj Esperante dank' al penado de Jurij Finkel. Same kiel Lem, li estis rimarkinda pensulo, kiu profunde influis ruslingvan sciencfiksion en la dua duono de la 20-a jarcento. Kaj liaj meditadoj pri la estonteco de la homa socio aspektas nun ĉiam pli aktualaj...
#000027
En la epoko de cifereca presado la eldonstokon oni povas ĉiam facile pligrandigi; pro diversaj spertoj pri tio kiel vendiĝas libroj en Esperanto, ni preferis realisme taksi la eblojn. Ni vidos.
#000028
Lem estas ankaŭ mia plej ŝatata verkisto 🙂
#000030
Se nur estas 350 ekzempleroj de la libro ekzistas, mi ege esperas ke bitlibro ankaŭ haveblos baldaŭ. Tiel la libro ankaŭ facile estus mendebla post 10 aŭ 30 jaroj. Kelkaj homoj eĉ preferas bitlibrojn 😉
#000033
Bitlibroj gravas kaj ankaŭ al mi ili plaĉas, sed por tio necesas, ke Esperantistoj AĈETU kaj ne kontraŭleĝe kopiu, tio ja tre damaĝas la eldonadon precipe en Esperantujo.
#000034
Jes, vi pravas. Samtempe oni facile povas aldoni bitlibrojn en la grandaj platformoj, ekzemple Amazon. Tiel homoj kiuj neniam aŭdis pri la Bjalistoka Esperanto-Societo aŭ la libroservo de UEA povus trovi la libron. Multaj Esperantistoj el la Duolingo-generacio scias nenion pri libroservoj.
#000035
La stokon ĉiam oni povas facile grandigi. Mi respondis al Stefan retpoŝte, sed mi permesos al mi kopii ĉi tien la esencon. Bitlibro de „Solaris” ne estas nun planata, ĉar nia kontrakto kun Lem Estate estis nur pri la papera eldono, kaj ĉar temas pri la unua rilato kun tiu jura persono, ni preferus ne troigi je ilia bonvolo.
#000036
Pli longa respondo postulus kelkan klarigon. Mi persone tre aprezas la utilecon, porteblecon, agordeblecon kaj eĉ tujan korekteblecon de bitlibroj, sed samtempe mi devas konfesi, ke pro nesufiĉa sperto mi ne povus garantii la kvaliton de tia dosiero. Bone krei bitlibrojn estas iom malfacila arto, tre malsimila al libro-kompostado. Por mi libro estas ne nur kolekto de kunkudritaj, tekstopresitaj folioj, sed ĝi estas kompleta, individua objekto, kun unikaj trajtoj, en kiu la aspekto kaj ĉiuj detaloj tre gravas, kaj ĉar la romano de Lem estas por mi tro kara, mi ne aŭdacus pagigi al la legantoj ian fuŝaĵon.
#000037
Tamen la kompostaĵon de ĉiu libro, kiun mi pres-pretigas, mi kaj la presejo konservas, kaj tio ne perdiĝos. Kiu scias, kion donos la estonteco 🙂
#000039
Sebastiano, bv. atendi ĝis la mateno, ni precizigos la priskribojn. Ĝenerale 500-grama „letero” taŭgas por unu libro.
#000044
"Ni efektive uzas nur la eŭropan alfabeton...."
#000051
Kvazaŭ la pola alfabeto ne estus eŭropa...
#000052
„Tiu libro jam aperis en multaj lingvoj, kial laŭ vi gravas havi ĝuste ĝin ankaŭ en Esperanto?“
#000057
Tio estas la tipa respondo de veterano "plezuro por ni mem legi bonan verkon en nia lingvo" – Iu tute malnova libro sen rilato al aktuala situacio. Oni nur povas rideti pri la visio de tekniko en la komenco de la spacesplora epoko. Esperanto ne kapablas diri ion al enstontaj generacioj, estas pura amuzo por veteranoj, kiu mense restas en la pensmaniero de la komenco de la 20a jarcento. Tiam eble utilis pruvi la kapablojn de Esperanto per traduko de majstraj verkoj.
Sed oni neglektas la grandegan nombron de tekstoj, kiuj havis praktikan utilon: pri naturo, tekniko, demokratio, socia vivo, ekzotikaj popoloj, utilaj produktoj ktp. ktp,
#000059
Ĉu vi do legis la libron?
#000060
„Iu tute malnova libro sen rilato al aktuala situacio.“ – Jes, mi preferas legi librojn sen rilato al la aktuala situacio. Kaj jes, mi preferas legi librojn por mia plezuro.
#000061
Cetere, la sankta dogmo, ke literaturo estu „rilata al la aktuala situacio“, estas kadukaĵo de la pasinta jarmilo, pensmaniero de la malvastaj 1970aj jaroj, teda ideologiaĵo de miaj lernejaj instruistoj, kaŭzinta lavangon da seninteresa ‚literaturo‘.
#000062
Chu vere la pensmaniero de 1970-aj jaroj estis malvastaj kun teda ideologiajhoj? Bv. nomi seninteresan literaturon – precipe de E -verkistoj
#000063
Mi volas atentigi pri alia libro de Przemysław, bele ilustrita, kiu ankaŭ estas tre valora: KONFUZILOJ,
vortoj, kiuj faras nian lingvon malfacila.
Ĝi estas havebla de la elstara libroservo de Flandra Esperanto Ligo: 
#000064
Tre alloga estas "Solaris" en la traduko de Przemysław Wierzbowski. Vidu la foton sube. Mi hieraŭ ricevis ĝin. La libro estas bindita, havas malmolan kovrilon kaj bonan paperon – kaj tio kontraŭ nur 8,75 eŭroj.
Mi ankoraŭ ne havis la tempon legi ĝin, sed trafoliumante la libron, rapide montriĝis, ke estas traduko en tre glata Esperanto.
Tiel ekzemplan eldonon de libro (kaj enhave kaj materiale) oni ne ofte trovas en Esperanto. Mi povas varme rekomendi la libron!
#000065
Dum la lastaj dekoj ni foje cerbumis, cxu ebluas pli bone funkcianta libroservo ol tiu de UEA, pri kiuj estas multaj malkontentaj. Sed la rezulto estis, ke ne estas komerce realigebla. La libroservo de UEA povis uzi monon, kiu ne estas atribuiata al "libroservo" en la bilanco. La tuta membraro de UEA financis per membrokotizo.
Tio ne estas problemo, cxar la membroj de UEA alte takstas librojn, mem mendas aux verkas. Tial oni ne publike parolis pri la situacio.
Ekzemple la nacia libroservo de germanio ne estas komerca, sed hobio de entuzmiasmulo. Ni vidos, kio okaos pri la librovendado, kiu grandparte (krom dum UK) estas afero, kiun Amazon pli efike ofertas.
#000070
"la membroj de UEA alte takstas librojn". Tio estas ĝeneraligo. Ĉu vi havas bazon por ĝi? Se vi ne uzus la artikolon, via aserto estus multe pli realisma.
#000073
Se tiel, kial ne jam aperigi la varon en la katalogo, kun atentigo ke ĝi estos liverita iam poste? Tion faras jam profesiaj librovendejoj ankaŭ en Nederlando, kie eblas antaŭmendi libron kiu estos havebla eĉ post pluraj monatoj.
#000075
Bonvolu ne serĉi la kulpon ĉe la libroservo de UEA. Ĝia laboristo, Ionel, estas la plej sindona librovendisto kiun mi konas. Foje intertraktaj, ekspedaj kaj ekster-profesiaj aferoj influas la momenton, kiam iu varo estas aĉetebla. En novembro ĝi estos en la katalogo.
#000076
Sed se UEA tro malrapidas por proponi en sia katalogo "Solaris" , mi sendube mendos en Pollando, jes.
#000078
Iam komence de novembro la libro troviĝos en la katalogo de UEA.
#000079